b'\n_START_ARTICLE_\nWAP\n_START_PARAGRAPH_\nWAP (kratica za Wireless Application Protocol) je skupek tehnologij in protokolov. Njegov namen je, da nam v mobilni telefoniji omogo\xc4\x8da dostop do internetnih vsebin. Zaradi omejitev mobilnega telefona (nizke hitrosti prenosa, veliki odzivni \xc4\x8dasi, majhni zasloni,...) morajo biti WAP strani prilagojene. WAP je neposredni tekmec s servisom i-mode.\n_START_SECTION_\nDelovanje\n_START_PARAGRAPH_\nPoglavitne naloge WAP, razen prilagoditve majhnemu zaslonu in po\xc4\x8dasnemu prenosu, so ohranjanje odprte strukture pri kodiranju vsebin, omogo\xc4\x8danje branja opisnega jezika (Markup Language) in zmanj\xc5\xa1evanje koli\xc4\x8dine prene\xc5\xa1enih podatkov. Te naloge so nekoliko protislovne. Re\xc5\xa1itev problema je ohranitev prenosa v odprtem opisnem jeziku (WML), vendar ne v tekstovni ampak v prevedeni obliki. Zato poteka prenos preko proxy (WAP gateway)._NEWLINE_Komunikacija med stre\xc5\xbenikom in WAP Gateway poteka v uveljavljenem HTTP protokolu. Med Gateway in WAP odjemalcem poteka komunikacija preko WSP. Kot nosilci prenosa lahko nastopajo CSD, HSCSD, GPRS in UMTS.'